rejauldu/bengali-wikipedia huggingface dataset:
এরজুরুম বড় মসজিদ () তুরস্কের এরজুরুমের একটি ঐতিহাসিক মসজিদ। এটিকে আতাবে মসজিদও বলা হয়, কারণ সালতুকিদের "আতাবে" হিসেবে উল্লেখ করা হতো।  মসজিদটি সালতুকের আমির "নাসরদ্দিন আসলান মেহমেদ" ১১৭৯ খ্রিস্টাব্দে (হিজরি: ৫৭৬) তৈরি করেন। মসজিদটি প্রাক-উসমানীয় সেলজুক যুগের ক্লাসিক আয়তাকার মডেলে তৈরি।  শুক্রবার জুমার নামাজ ও পবিত্র রজনীগুলোতে মসজিদটি প্রায় ১০,০০০ মুসল্লি ধারণ করতে পারে।   কাঠামো  মসজিদের ছাদটি মিহরাব দেয়ালের সাথে লম্বভাবে নির্মাণ করা হয়। এটি একটি প্রশস্ত মধ্য নেভ নিয়ে গঠিত, যার উভয় পাশে তিনটি নেভসহ মোট সাতটি নেভ রয়েছে। মসজিদটি ২০টি মুক্ত "এল", "টি" এবং আয়তাকার আকৃতির স্তম্ভের উপর দাঁড়িয়ে আছে এবং এর পরিমাপ ৫১ × ৫৪ মিটার (১৬৭ × ১৭৭ ফু্ট)। ছাদটি ৪০টি স্তম্ভের উপর দাঁড়িয়ে আছে, যার মধ্যে ১৬টি স্তম্ভই দেয়াল সংলগ্ন।  মসজিদটির পূর্ব দিকের প্রথম দরজার উভয় পাশে একটি বেদি রয়েছে, যেখানে ১৮৬০ সালে তৈরিকৃত শিলালিপিটিও অবস্থিত। মসজিদের প্রথম নির্মাণ অর্থাৎ সামনের মিহরাব প্রাচীরটি সূক্ষ্ম খিলানের উপর অবস্থিত বৃহৎ ঝুল বিশ্রামাগারের সাথে একটি গম্বুজ দ্বারা আচ্ছাদিত। "সোয়ালো ডোম" নামে পরিচিত এই গম্বুজটি একটি টেংড়া হিসাবে তৈরি করা হয় এবং এটি বিশ্বাস করা হয় যে, এটি ভবনটির আসল রূপ বহন করে। মসজিদের ডান পাশে গোলাকার এবং একক প্রার্থনাগারসহ একটি ইটের মিনার রয়েছে। মসজিদের ভেতর দিয়ে মিনারে পৌঁছা যায়।   সংস্কার  মসজিদটি পাঁচটি ভিন্ন ভিন্ন সময়ে মেরামত করা হয়। এটি "উসমানীয় সুলতান মুরাদ চতুর্থের" সময় খাদ্য সঞ্চয়াগার হিসাবে ব্যবহৃত হত। এরজুরুমের গভর্নর "হুসেইন পাশা" ১৬৩৯ সালে এবং "আলী এফেন্দি" ১৮২৬ সালে মসজিদটি মেরামত করেন। তারপর ১৮৫৮ সালে এবং ১৮৬০ সালে মসজিদটি পুনরায় মেরামত করা হয়।   আলোকসজ্জা  মসজিদটি ২৮টি জানালা দ্বারা আলোকিত। দক্ষিণের দ্বিতীয় জানালায় ১৮২৬ সালের একটি মেরামতকৃত শিলালিপি রয়েছে। এছাড়া দুটি গোলাকার জানালা মিহরাব প্রাচীরের কিছুটা উপরে বসে আছে। যেগুলো দুপুর এবং বিকেলে যোহর এবং আসরের নামাজের সময় নির্ধারণ করতে সাহায্য করে। বামদিকের গোলাকার জানালা থেকে আসা আলো দুপুরের আগ পর্যন্ত মেঝেতে একটি ডিম্বাকৃতি তৈরি করে যা জোহরের নামাজের সময় একটি বৃত্তে পরিণত হয়। একইভাবে, আসরের নামাজের সময় ডানদিকের গোলাকার জানালা থেকে আসা আলো ডিম্বাকৃতি থেকে ক্রমান্বয়ে বৃত্তে পরিণত হয়।   আরও দেখুন    তুরস্কের মসজিদের তালিকা   তথ্যসূত্র   বিষয়শ্রেণী:তুরস্কের মসজিদ বিষয়শ্রেণী:ইসলামি স্থাপত্য বিষয়শ্রেণী:১১৭৯-এ প্রতিষ্ঠিত বিষয়শ্রেণী:এশিয়ার ধর্মীয় ভবন ও স্থাপনা বিষয়শ্রেণী:১২শ শতাব্দীর মসজিদ
ইচ্ছেনদী হল স্টার জলসার একটি অন্যতম জনপ্রিয় সিরিয়াল । এটি একটি ত্রিকোণ প্রেমের গল্প। এই সিরিয়ালটি চলাকালে বিক্রম চট্টোপাধ্যায় কলকাতায় এক গাড়ি দুর্ঘটনায় মারাত্মক আহত হন। গাড়িতে তার সঙ্গে ছিলেন বন্ধু ও জনপ্রিয় মডেল সোনিকা সিংহ চৌহান। ঘটনাস্থলেই মারা যান তিনি। অনিচ্ছাকৃত মৃত্যু ঘটানোর অভিযোগে তাকে গ্রেপ্তার করে পুলিশ। এরপর হঠাৎ করেই ‘ইচ্ছে নদী’ শেষ করে দেয় স্টার জলসা কর্তৃপক্ষ।   গল্প  এই গল্পে দেখা যায়, মেঘলা ও তিতি দুই বোন। বড় বোন তিতি যা চায়, ছোট বোন মেঘলাও তা চায়। একবার অনুরাগ আসে তাদের এলাকায়। তখন সে মেঘলার গান শুনে মুগ্ধ হয়, কিন্তু তিতি তাকে ভালোবেসে ফেলে। পরে অনুরাগের সঙ্গে মেঘলার বিয়ে হয়। অনুরাগের পরিবারের সদস্যরা তাদের বিয়ে মেনে নেয়।   চরিত্র   মেঘলা-শোলাঙ্কি রায়  অনুরাগ-বিক্রম চট্টোপাধ্যায়  তিতি-শ্রীতমা বন্দ্যোপাধ্যায়  অনিন্দিতা বসু ওরফে তুয়া -ঐশ্বর্য সেন   তথ্যসূত্র   বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
স্ট্যান্ডার্ড ব্যাংক পিএলসি বাংলাদেশের বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১১ মে। ২০২০ সালে ব্যাংকটি পূর্নাঙ্গ ইসলামী ব্যাংক হিসেবে সরকারিভাবে অনুমোন লাভ করে।  এটিএম স্ট্যান্ডার্ড  ব্যাংকের বিশাল এটিএম নেটওয়ার্ক আছে।   ইন্টারনেট পেমেন্ট  স্ট্যান্ডার্ড  ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।http://www.standardbankbd.com/index.php/sme_banking/small_ent   তথ্যসূত্র   বহিঃসংযোগ  'স্ট্যান্ডার্ড  ব্যাংক অফিশিয়াল ওয়েবসাইট  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের ইসলামি ব্যাংক বিষয়শ্রেণী:১৯৮৮-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক বিষয়শ্রেণী:ইসলামি ব্যাংক বিষয়শ্রেণী:ইসলামি ব্যাংকিং
thumb|বিশেষ কোনো অনুষ্ঠানে বেলুন দিয়ে সাজানো হয় বেলুন () হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়। thumb|পার্টি সাজাতে বেলুন ব্যবহার করা হয়। ১৮২৪ সালে মাইকেল ফ্যারাডে বিভিন্ন গ্যাস নিয়ে পরীক্ষা করার সময় রাবার বেলুন আবিষ্কার করেন । ল্যাবরেটরীতে ব্যবহারের জন্য তিনি এগুলো আবিষ্কার করেছিলেন ।   খেলনা বেলুন  শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়।   গ্যাস বেলুন  সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধরে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে।   বেলুনযান  বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়।   তথ্যসূত্র   বিষয়শ্রেণী:আকাশযান বিষয়শ্রেণী:বেলুন বিষয়শ্রেণী:পরিবহন বিষয়শ্রেণী:পার্টি সরঞ্জাম  ml:ബലൂണ്‍
বোয়ালখালী থানা বাংলাদেশের চট্টগ্রাম জেলার অন্তর্গত বোয়ালখালী উপজেলার একটি থানা।http://police.boalkhali.chittagong.gov.bd/   প্রশাসনিক এলাকাসমূহ  বোয়ালখালী উপজেলার ১টি পৌরসভা ও ৯ টি ইউনিয়নের প্রশাসনিক কার্যক্রম বোয়ালখালী থানার আওতাধীন।  পৌরসভা:  বোয়ালখালী  ইউনিয়নসমূহ:  ১নং কধুরখীল  ২ নং পশ্চিম গোমদন্ডী   ৪নং শাকপুরা  ৫নং সারোয়াতলী  ৬নং পোপাদিয়া  ৭নং চরণদ্বীপ  ৮নং শ্রীপুর খরণদ্বীপ  ৯নং আমুচিয়া  ১০নং আহলা করলডেঙ্গা   আরও দেখুন   বোয়ালখালী উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:বোয়ালখালী উপজেলা
জামিয়া আরাবিয়া খাদিমুল ইসলাম ঢাকার বৃহত্তর মিরপুরের ১৩ নং সেকশন টিনশেড কলোনী এলাকায় অবস্থিত একটি কওমি মাদ্রাসা। ১৯৮৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। ২০০৪ সালে এখানে দাওরায়ে হাদিস (মাস্টার্স) খোলা হয়। ২০২৩ সালে মাদ্রাসার ছাত্র সংখ্যা ৬২৯ ও শিক্ষক ও স্টাফ ৪৭ জন। প্রতি বছর হাদিসের গড় ছাত্র প্রায় ৫০ জন।  বর্তমানে ইফতা বিভাগ তথা উচ্চতর ইসলামি আইন ও ফারায়েজ বিভাগ এবং তাফসির কোর্স চালু করা হয়েছে। মাদ্রাসার বর্তমান প্রিন্সিপাল মাওলানা শহীদুল্লাহ কাসেমী।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা তথ্যসূত্র  বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:ঢাকা জেলার কওমি মাদ্রাসা বিষয়শ্রেণী:মুহাম্মদুল্লাহ হাফেজ্জী
thumb|150px|মোমবাতির খুব কাছ থেকে তোলা একটি ছবিতে সলতে ও শিখার বিভিন্ন অংশ দেখা যাচ্ছে। মোমবাতি আলোর একটি উৎস হিসেবে ব্যবহৃত হয়, কখনো কখনো একে তাপের উৎস হিসেবেও ব্যবহার করা হয়। এটি জ্বালানির (সাধারণত মোম) একটি কঠিন টুকরোয় তৈরি এবং এর ভেতরের একটি সলতের মাধ্যমে জ্বলতে থাকে।  আজকাল বেশিরভাগ মোমই প্যারাফিন থেকে তৈরি করা হয়। এছাড়াও মোমবাতি মৌমাছির শরীর-নিঃসৃত মোম, সয়াবিন এবং অন্যান্য উদ্ভিজ্জ মোম, পশুর শক্ত চর্বি থেকে তৈরি হয়। জেল মোমবাতি প্যারাফিন ও প্লাস্টিকের মিশ্রণ থেকে তৈরি হয়।  মোমবাতির প্রস্তুতকারককে মোমবাতির কারবারি বলা হয়। মোমবাতি ধরে রাখার জন্যে হরেক রকম মোমবাতি-ধারক প্রচলিত আছে, যা সাধারণ ক্যান্ডল-হোল্ডার থেকে শুরু করে জাঁকালো ঝাড়বাতি পর্যন্ত বিস্তৃত।  দিয়াশলাই কাঠির তাপ দিয়ে মোমবাতি জ্বালানোর সময় মোমের কিছু অংশ গলে যায় এবং জ্বালানির অতি সামান্য অংশ বাষ্পীভূত করে দেয়। বাষ্পীভবন হয়ে গেলে জ্বালানি বাতাসের অক্সিজেনের সাথে মিশে শিখা তৈরি করে। এই শিখাই মোমবাতির পরবর্তী অংশটুকু জ্বালিয়ে রাখবার জন্যে প্রয়োজনীয় তাপ তৈরি করে: শিখাটির তাপ মোমবাতির ওপরের কঠিন অংশটুকু গলিয়ে ফেলে, তারপর তরল মোম সলতে বেয়ে কৈশিকতার দরুন ওপরে উঠে যায় আর বাষ্পীভূত হয়ে অক্সিজেন সহযোগে পুড়ে শিখাটিকে প্রজ্জলিত রাখে।  জ্বালানির দহন কয়েকটি পৃথক অংশে ঘটে থাকে (যা কিনা মোমের শিখার বিভিন্ন অংশে রং এর পার্থক্য থেকে বলা যায়)। নীল অংশে দহনযোগ্য জ্বালানি থেকে হাইড্রোজেন পৃথক হয় এবং পুড়ে গিয়ে পানি বাষ্প তৈরি করে। উজ্জ্বল, হলুদ অংশটুকুতে কার্বন পুড়ে কার্বন ডাইঅক্সাইড তৈরি হয়।  ধীরে ধীরে মোমবাতির কঠিন অংশটুকু গলতে থাকে, আর মোমের দৈর্ঘ্যও ছোট হতে থাকে। সলতের যে অংশে তরল মোম বাষ্পীভূত হয় না তা আগুনে পুড়ে ছাই হয়ে যায়। সলতের এই ভস্মীভবনের মাধ্যমে এর অতিরিক্ত দৈর্ঘ্য নিয়ন্ত্রিত হয়, যা দহনের তাপমাত্রা এবং জ্বালানি ব্যয় একটি নির্দিষ্ট মাত্রায় ধরে রাখে। আবার কোন কোন সলতে ছেঁটে দিয়ে সুস্থির শিখাপ্রাপ্তি নিশ্চিত করা হয়।   তথ্যসূত্র    বহিঃসংযোগ    National Candle Association of the U.S.  The Chemical History of a Candle by Michael Faraday  A Candle Eastern Orthodox usage
জ্যাক হেনরি ক্যালিস (; জন্ম অক্টোবর ১৬, ১৯৭৫) দক্ষিণ আফ্রিকান ক্রিকেটার। তিনি একজন অলরাউন্ডার হিসাবে একজন ডানহাতি ব্যাটসম্যান এবং ফাস্ট মিডিয়াম সুইং বোলার। তিনি ইতিহাসের একমাত্র ক্রিকেটার যিনি টেস্ট ও ওডিআই ক্রিকেট এ ১১,০০০ এর বেশি রান এবং ২৫০ উইকেট নিয়েছেন।Tests - 1000 runs, 50 wickets and 50 catches, Cricinfo, Retrieved on 21 November 2007ODIs - 1000 runs, 50 wickets and 50 catches, Cricinfo, Retrieved on 21 November 2007 টেস্ট ক্রিকেটে ক্যালিস ৩য় সর্বোচ্চ রানের অধিকারী। http://stats.espncricinfo.com/ci/content/records/223646.html ২০১৩ সালের ডিসেম্বরে ভারতের সাথে টেস্ট সিরিজে তিনি অবসর ঘোষণা করেন। http://www.espncricinfo.com/southafrica/content/story/703801.html   সাফল্যগুলি   Jacques Kallis has achieved the following career best rankings in the cricket ratings as determined by the International Cricket Council 3 :   টেস্ট ব্যাটিং: career best 1st; career high points 935  টেস্ট বোলিং: career best 6th; career high points 742  টেস্ট অলরাউন্ডার: career best 1st; career high points 615  ওডিআই ব্যাটিং: career best 1st; career high points 817  ওডিআই বোলিং: career best 11th; career high points 641  ওডিআই অলরাউন্ডার: career best 1st; career high points 506   তথ্যসূত্র    বহিঃসংযোগ      অফিসিয়াল ওয়েবসাইট  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকা জাতীয় ক্রিকেট দলের অধিনায়ক বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:বিশ্ব একাদশের টেস্ট ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ইন্ডিয়ান প্রিমিয়ার লিগের কোচ বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:ত্রিনবাগো নাইট রাইডার্সের ক্রিকেটার বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার বিষয়শ্রেণী:কেপ কোবরাজের ক্রিকেটার বিষয়শ্রেণী:কমনওয়েলথ গেমসে স্বর্ণপদক বিজয়ী দক্ষিণ আফ্রিকান বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার বিষয়শ্রেণী:আইসিসি বর্ষসেরা ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:উইজডেন বিশ্বের শীর্ষস্থানীয় ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:দক্ষিণ আফ্রিকান ক্রিকেট কোচ বিষয়শ্রেণী:কমনওয়েলথ গেমসের ক্রিকেটে পদক বিজয়ী
কমিউনিটি ব্যাংক বাংলাদেশ পিএলসি. বাংলাদেশের একটি তালিকাভুক্ত বেসরকারি বাণিজ্যিক ব্যাংক। ২০১৯ সালের ১১ সেপ্টেম্বর বাংলাদেশের ৫৯তম বাণিজ্যিক ব্যাংক হিসেবে কমিউনিটি ব্যাংক বাংলাদেশ-এর যাত্রা শুরু হয়। ব্যাংকটি বাংলাদেশ পুলিশ কল্যাণ ট্রাস্ট-এর শতভাগ মালিকানাধীন। বর্তমানে ব্যাংকটি ১৮টি শাখা, ৫টি উপশাখা ও প্রায় ২০০টি এটিএম/সিআরএম-এর মাধ্যমে সারাদেশে ব্যাংকিং সেবা প্রদান করছে। জনাব কিমিয়া সাদাত ব্যাংকটির ব্যবস্থাপনা পরিচালক (চলতি দায়িত্ব) হিসাবে কর্মরত আছেন।   কমিউনিটি ব্যাংকের প্রধান কার্যালয় পুলিশ প্লাজা কনকর্ড, গুলশান ১, ঢাকায় অবস্থিত।   ইতিহাস  বাংলাদেশ পুলিশ বাণিজ্যিকভাবে এই ব্যাংক প্রতিষ্ঠা করতে ২০১৭ সাল থেকে কল্যাণ ট্রাস্টের মাধ্যমে মূলধনের ৪০০ কোটি টাকা সংগ্রহ শুরু করে। পুলিশ সদস্যদের কাছ থেকে ২০১৯ সালের ফেব্রুয়ারিতে মূলধন সংগ্রহ শেষ হয়। ৪০০ কোটি টাকা অনুমোদিত এবং ১০০ কোটি টাকা পরিশোধিত মূলধন নিয়ে গঠিত কমিউনিটি ব্যাংক বাংলাদেশ লিমিটেড ২০১৮ সালের ২৯ অক্টোবর বাংলাদেশ ব্যাংকের অনুমোদন পায়। ১ নভেম্বর ব্যাংকটিকে তফসিলি ব্যাংকের অন্তর্ভুক্ত করে এর শেয়ার ধারণের ক্ষেত্রে ব্যাংক কম্পানি আইনের ১৯৯১ (সংশোধিত ২০১৩) আরোপিত সীমাবদ্ধতা তুলে দেওয়া হয়। সংশ্লিষ্ট ধারায় বলা হয়েছে, ১৪ক (১) ‘কোনো ব্যক্তি, কম্পানি বা একই পরিবারের সদস্যদের মধ্যে ব্যাংকের শেয়ার কেন্দ্রীভূত করা যাইবে না এবং কোনো ব্যক্তি, কম্পানি বা কোনো পরিবারের সদস্যরা একক, যৌথ বা উভয়ভাবে কোনো ব্যাংকের ১০ শতাংশের বেশি শেয়ার ক্রয় করিবেন না।’ ৪ নভেম্বর ব্যাংকটি তফসিলি ব্যাংক হিসেবে তালিকাভুক্ত হয়।   পরিচালনা  পদাধিকার বলে কমিউনিটি ব্যাংক বাংলাদেশ পিএলসি.-এর চেয়ারম্যানের দায়িত্ব পালন করছেন বাংলাদেশ পুলিশের মহাপরিদর্শক জনাব বাহারুল আলম, বিপিএম। পরিচালক হিসেবে দায়িত্ব পালন করছেন ঢাকা মেট্রোপলিটন পুলিশ কমিশনার জনাব এস এম সাজ্জাত আলী এনডিসি সহ বাংলাদেশ পুলিশের ১৩ জন পদস্থ কর্মকর্তা। এছাড়া স্বতন্ত্র পরিচালক হিসেবে দায়িত্ব পালন করছেন জনাব মাসুদ খান, এফ.সি.এ, এফ.সি.এম.এ। বর্তমানে ব্যাংকটির ব্যবস্থাপনা পরিচালক (চলতি দায়িত্ব) হিসেবে দায়িত্ব পালন করছেন জনাব কিমিয়া সাদাত, যিনি এর আগে মেঘনা ব্যাংকের ডিএমডি হিসেবে দায়িত্ব পালন করেছেন।   তথ্যসূত্র    বহিঃসংযোগ     বিষয়শ্রেণী:বাংলাদেশের বেসরকারি ব্যাংক বিষয়শ্রেণী:২০১৮-এ প্রতিষ্ঠিত ব্যাংক বিষয়শ্রেণী:২০১৮-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের ব্যাংক বিষয়শ্রেণী:বাংলাদেশ পুলিশ কল্যাণ ট্রাস্ট
জেনিফার গ্রাউট (জন্ম: ২১ মে ১৯৯০) আরবী এবং  তাসলহিট সংগীতের একজন আমেরিকান গায়িক।   জীবনী  জেনিফার গ্রাউট মেসায় (অ্যারিজোনা, মার্কিন) জন্মগ্রহণ করেছিলেন এবং কানাডার ম্যাকগিল বিশ্ববিদ্যালয়ে পড়াশোনা করেছিলেন।  তার বাবা পিয়ানোবাদক এবং বেহালা তাই তিনি ৫ বছর বয়স থেকে সংগীত অধ্যয়ন শুরু করেন।   ২০১২ সালে এবং মরক্কোতে  গ্রীষ্মের ভ্রমণের পরে, জেনিফার গ্রাউট আরবি এবং অ্যামেজিগ সংস্কৃতি  সংগীতে আগ্রহী হয়ে উঠেন।  আরব গোট টেলেন্ট অংশ নেন  ২০১৩ সালে এবং বিজয়ী হয়েছিলেন।   সংঙ্গীত  জেনিফার গ্রাউটের একাধিক অ্যালবাম  গান রয়েছে বেশিরভাগ অ্যামেজিগ (তাসহিলহিট)    আমজ লখাতম (টেক দ্য রিং)  এনটিবিব্লা (উই বিকাম এডিক্ট)  মারহাবা (ওয়েলকাম)  হাউ আর ইউ  ব্যক্তিগত জীবন জেনিফার গ্রাউট তার মরোক্কোর স্বামীর সাথে দেখা হওয়ার পরে ইসলাম গ্রহণ করেছিলেন বলে জানা যায়।   তথ্যসূত্র  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামে ধর্মান্তরিত বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন সোপ্রানো বিষয়শ্রেণী:মার্কিন মুসলিম
বিষয়শ্রেণী:দ্বীপ বিষয়শ্রেণী:বিরোধপূর্ণ অঞ্চল  কুরিল দ্বীপ নিয়ে রাশিয়া ও জাপানের মধ্যে বিরোধ চলছে। দ্বিতীয় বিশ্বযুদ্ধের সময় রাশিয়া জাপানের নিকট হতে দ্বীপটি দখল করে নেয়।  শাখালিন দ্বীপপুঞ্জ : এটা নিয়েও রাশিয়া ও জাপানের মধ্যে বিরোধ। এখানে রাশিয়ার একটি নৌঘাটি আছে।   সেনকাকু: চীন ও জাপানের মধ্যে বিরোধ চলছে। চীনে এটি 'দিয়াওয়াউ' নামে পরিচিত।  পেরেজিল দ্বীপ : এই দ্বীপ নিয়ে বিরোধ রয়েছে স্পেন ও মরক্কো এ দুই দেশের।  এছাড়া আর কিছু বিরোধপূর্ণ দ্বীপের নাম :  স্প্রাটলি দ্বীপপুঞ্জ, আবু মুসা দ্বীপ, ফকল্যান্ড দ্বীপ।
স্টার্নোহায়য়েড পেশী হল একটি দ্বিপার্শ্বিক, দীর্ঘ, পাতলা, সরু রেমি আকৃতির পেশী যা ঘাড়ের সামনের অংশে অবস্থিত। এটি অধোহাইয়য়েড পেশীগুলির মধ্যে একটি। এটি অ্যানসা সার্ভিকালিস দ্বারা স্নায়ুসংবহন লাভ করে। এটি হায়য়েড অস্থিকে নিম্নগামী করতে সাহায্য করে।  স্টার্নোহায়য়েড পেশী হল ঘাড়ের উভয় পাশে অবস্থিত একটি চ্যাপ্টা পেশী, যা অবহায়য়েড পেশী দলের অংশ। এটি কণ্ঠাস্থির মধ্যবর্তী প্রান্ত, স্টার্নোক্ল্যাভিকুলার লিগামেন্ট এবং মানুব্রিয়ামের পশ্চাৎপৃষ্ঠ থেকে উৎপত্তি লাভ করে এবং হায়য়েড অস্থির দেহে সংযুক্ত হয়। স্টার্নোহায়য়েড পেশী, অন্যান্য অবহায়য়েড পেশীগুলির সাথে, হায়য়েড অস্থিকে নিম্নগামী করতে কাজ করে, যা কথা বলা, চিবানো এবং গিলার মতো ক্রিয়াকলাপের জন্য গুরুত্বপূর্ণ। এছাড়াও, এই পেশী দলটি শ্বাসনালী, অন্ননালী, রক্তনালী এবং থাইরয়েড গ্রন্থির সুরক্ষায় অবদান রাখে। স্টার্নোহায়য়েড পেশী মাথার নড়াচড়ায়ও একটি ছোটখাটো ভূমিকা পালন করে।   গঠন  স্টার্নোহায়য়েড পেশী হল অধোহাইয়য়েড পেশীগুলির মধ্যে যুগ্ম রেমি পেশীগুলির একটি।  পেশীটি তার উৎপত্তিস্থল থেকে সংযোজনস্থল পর্যন্ত ঊর্ধ্ব-মধ্যগামী দিকে বিস্তৃত। দুটি পেশী নিচের দিকে একটি উল্লেখযোগ্য ফাঁক দ্বারা পৃথক থাকে, কিন্তু সাধারণত তাদের মধ্যবিন্দু দ্বারা একে অপরের দিকে একত্রিত হয় এবং তাদের ঊর্ধ্ব সংযোজনস্থল পর্যন্ত কাছাকাছি অবস্থান করে। thumb|স্টার্নোহায়য়েড পেশীর তির্যক দৃশ্য   উৎপত্তি  এটি কণ্ঠাস্থির মধ্যস্থ প্রান্ত (স্টার্নাল এক্সট্রিমিটি), পশ্চাৎ স্টার্নোক্ল্যাভিকুলার লিগামেন্ট, এবং স্টার্নামের মানুব্রিয়ামের (ঊর্ধ্ব-পশ্চাৎ অংশ) পশ্চাৎ পৃষ্ঠ থেকে উৎপন্ন হয়।   সংযোগ  এটি হায়য়েড অস্থির দেহের নিম্নপ্রান্তে সংযুক্ত হয়।   স্নায়ু সরবরাহ  স্টার্নোহায়য়েড পেশী অ্যানসা সার্ভিকালিসের শাখাগুলি থেকে গতিসম্পাদনকারী স্নায়ু সরবরাহ লাভ করে (যা চূড়ান্তভাবে সার্ভিকাল সুষুম্না স্নায়ু C1-C3 থেকে উদ্ভূত)।   সম্পর্ক  পেশীটি শ্বাসনালীর পার্শ্বে অবস্থিত।   বৈচিত্র্য  পেশীটি অনুপস্থিত, দ্বিগুণ, একটি ক্ল্যাভিকুলার স্লিপ (ক্লেইডোহায়য়েডাস) প্রদর্শন করতে পারে, বা একটি টেন্ডিনাস ইন্টারসেকশন দ্বারা বিচ্ছিন্ন হতে পারে; এটি কখনও কখনও তার উৎপত্তিস্থলের ঠিক নিচে একটি অনুপ্রস্থ টেন্ডিনাস শিলালিপি উপস্থাপন করে।   ক্রিয়া  পেশীটি হায়য়েড অস্থিকে নিম্নগামী করে যখন অস্থিটি উত্থিত অবস্থানে থাকে।   কাজ  স্টার্নোহায়য়েড পেশী বেশ কয়েকটি কাজ সম্পাদন করে:   বাক্য গঠনে সাহায্য করে (এটি প্রাথমিকভাবে কথার স্বরভঙ্গির চেয়ে স্বরের উচ্চতা নিয়ন্ত্রণের সাথে জড়িত)।  মাথা এবং ঘাড়ের নড়াচড়ায় অবদান রাখে।   অতিরিক্ত ছবি    তথ্যসূত্র    বহিঃসংযোগ    - "ক্যারোটিড ত্রিভুজের স্নায়ু এবং রক্তনালী"  PTCentral  বিষয়শ্রেণী:মাথা ও ঘাড়ের পেশী
মেডেনস হোটেল দিল্লিতে অবস্থিত একটি হোটেল যাকে ওবেরয় মেডেনস হোটেল নামেও জানা যাই এবং গোড়ায় যাকে মেডেনস মেট্রোপলিটন হোটেল বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন| ইতিহাস মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য|  আজ এই হোটেল ওবেরয় হোটেলস ও রিসর্টস চেন এর একটি অংশ|  খাদ্য এবং পানীয় এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে-  দি কার্জন রুম  দি গার্ডেন টেরেস  দি কাভালরী বার  এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়|  বাসভবন এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে –  হেরিটেজ রুম  প্রিমিয়ার রুম  ডিলাক্স সুইট  লাক্সারি সুইট  এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন|  হেরিটেজ রুম, হেরিটেজ উইং এর প্রথম তলায় অবস্থিত. এই কোষের শিল্প, ১৯ শতকের কারুকার্য মনে করিয়ে দেয়|  প্রিমিয়ার রুম টি হল একটি নতুন আপডেটেড ঘর কিন্তু এর ভিতরটা পুরানো আমলের ঝলক এ ভর্তি|  ডিলাক্স সুইট হল একটি নতুন আপডেটেড সুইট যার বৈশিষ্ট্য গুলোকে উন্নত এবং আপগ্রেড করা হয়েছে| এর মধ্যে প্রাচীন কালের ঝলক এর সাথে সাথে নতুন বৈশিষ্ট্য ও অন্তর্ভুক্ত করা হয়েছে|  লাক্সারি সুইট হল এই হোটেলের সর্ব শ্রেষ্ঠ থাকার কোষ যার মধ্যে কিং সাইজ বেড, বড় টিভি এবং বড় বৈঠকখানার সাথে আরও অনেক ভালো ভালো সুবিধা প্রদান করা হযেছে| সেবা হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘণ্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক|  উপহার হিসাবে গেস্ট দের কিছু সামগ্রী দেওয়া হয় যেমন  মিনারেল ওয়াটার বোতল  কুকিজ বা ফলের ঝুড়ি এবং  সুইমিং পুল ব্যবহারে ডিসকাউন্ট, ইত্যাদি| সভা এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে| তথ্যসূত্র  আরও দেখুন  লাডলো কাসেল, দিল্লি  দিল্লিতে হোটেলের তালিকা এক্সটার্নাল লিংক  মেদেন্স হোটেল এর অফিসিয়াল ওয়েবসাইট  বিষয়শ্রেণী:দিল্লির হোটেল বিষয়শ্রেণী:১৯০৩-এ প্রতিষ্ঠিত হোটেল বিষয়শ্রেণী:ভারতের ঐতিহ্যবাহী হোটেল বিষয়শ্রেণী:উত্তর দিল্লি জেলা বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯০৩-এ প্রতিষ্ঠিত ভারতীয় কোম্পানি
ফারাখপুর () ভারতের হরিয়ানা রাজ্যের যমুনানগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ফারাখপুর শহরের জনসংখ্যা হল ৮৭৩৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ফারাখপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
ওয়াকার ডোয়াইন জিমারম্যান (, ; জন্ম: ১৯ মে ১৯৯৩; ওয়াকার জিমারম্যান নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব ন্যাশভিল এবং মার্কিন যুক্তরাষ্ট্র জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১০ সালে, জিমারম্যান মার্কিন যুক্তরাষ্ট্র অনূর্ধ্ব-১৮ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৫ ম্যাচে ৩টি গোল করেছেন।   প্রারম্ভিক জীবন  ওয়াকার ডোয়াইন জিমারম্যান ১৯৯৩ সালের ১৯শে মে তারিখে মার্কিন যুক্তরাষ্ট্রের লরেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  জিমারম্যান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল মার্কিন যুক্তরাষ্ট্র  ২০১৭  ১  ০ ২০১৮  ৩  ১ ২০১৯  ৭  ১ ২০২০  ২  ০ ২০২১  ৯  ০ ২০২২  ১৩  ১ সর্বমোট  ৩৫  ৩   তথ্যসূত্র    বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:লস অ্যাঞ্জেলেস ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০১৯ কনকাকাফ গোল্ড কাপের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:কনকাকাফ গোল্ড কাপ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড়